rejauldu/bengali-wikipedia huggingface dataset:
হান্স-গেয়র্গ রামেনজে ; জন্ম ১২ই এপ্রিল ১৯৫৩) একজন জার্মান অনাক্রম্যবিজ্ঞানী ও কর্কটরোগ (ক্যান্সার) বিষয়ক গবেষক। তিনি ১৯৯৬ সাল থেকে ট্যুবিঙেন বিশ্ববিদ্যালয়ের অনাক্রম্যবিজ্ঞান বিভাগের প্রধান ও জ্যেষ্ঠতম অধ্যাপক (চেয়ার অধ্যাপক) হিসেবে দায়িত্ব পালন করছেন। অধ্যাপক রামেনজে মূলত প্রধান রক্ত-সুসঙ্গতি জটিল কাঠামো সংক্রান্ত জীববিজ্ঞান ও অর্বুদ অনাক্রম্যবিজ্ঞান সংক্রান্ত গবেষণায় অবদান রেখেছেন এবং কর্কটরারোগের অনাক্রম্য চিকিৎসা ক্ষেত্রের উন্নতি সাধনে গুরুত্বপূর্ণ ভূমিকা পালন করেছেন।  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান অনাক্রম্যবিজ্ঞানী বিষয়শ্রেণী:ট্যুবিঙেন বিশ্ববিদ্যালয়ের শিক্ষক
উত্তরপ্রদেশ ক্রিকেট দল: (পূর্বে- ইউনাইটেড প্রভিন্স/যুক্তপ্রদেশ ক্রিকেট দল), হল একটি ঘরোয়া ক্রিকেট দল যা ভারতের উত্তরপ্রদেশ রাজ্যে অবস্থিত, যা উত্তরপ্রদেশ ক্রিকেট অ্যাসোসিয়েশন দ্বারা পরিচালিত। দলটি প্রথম-শ্রেণীর ক্রিকেট টুর্নামেন্ট রঞ্জি ট্রফি এবং সীমিত ওভারের বিজয় হাজারে ট্রফি এবং সৈয়দ মুশতাক আলী ট্রফিতে প্রতিদ্বন্দ্বিতা করে। তারা ২০০৫-০৬ সালে রঞ্জি ট্রফি জিতেছে এবং পাঁচবার রানার্স আপ হয়েছে। সুরেশ রায়না, মোহাম্মদ কাইফ, পিযুষ চাওলা, প্রবীণ কুমার, ভুবনেশ্বর কুমার, কুলদীপ যাদব এবং সুদীপ ত্যাগীর মতো ক্রিকেটাররা উত্তরপ্রদেশের মধ্য দিয়ে গিয়েছেন এবং ভারতের প্রতিনিধিত্ব করেছিলেন।   ইতিহাস  দলটি ১৯৩৪ সালে "ইউনাইটেড প্রভিন্স" নামে গঠিত হয়েছিল। প্রথম বছর রনজি ট্রফিতে দলের সেরা পারফরম্যান্স ১৯৩৯-৪০ সালে এসেছিল যখন তারা রানার্স-আপ হয়েছিল। ১৯৫০-৫১ মৌসুমে, দলের নাম পরিবর্তন করে "উত্তরপ্রদেশ" করা হয়। উত্তরপ্রদেশ তাদের ইতিহাসে দীর্ঘ সময় ধরে রঞ্জি ট্রফি ক্রিকেটে শক্তিশালী ছিল না। রঞ্জি ট্রফি এলিট গ্রুপে তাদের একমাত্র জয় ছিল ২০০৫-০৬ মৌসুমে। রঞ্জি ট্রফি জয়টি ছিল ক্রিকেট ইতিহাসের অন্যতম দর্শনীয় প্রত্যাবর্তন, যেহেতু মৌসুমের এক সময়ে উত্তর প্রদেশ নির্বাসনের দ্বারপ্রান্তে ছিল। তারা এর আগে দুবার রানার্সআপ হয়েছে, একবার ১৯৯৭-৯৮ সালে একটি শক্তিশালী কর্ণাটকের বিপক্ষে, এবং একবার ১৯৭৭-৭৮ সালে একই দলের বিপক্ষে মোহাম্মদ শহীদ এবং দলের ম্যানেজার ছিলেন উত্তরপ্রদেশের সাবেক অধিনায়ক করিম চিশতি। তারা ২০০৭-০৮ মরসুমে রানার্স-আপ হয়েছিল, ২০০৫-০৬ মৌসুমে প্রত্যক্ষ করা একটি পারফরম্যান্সের অনুরূপ, যখন তারা চ্যাম্পিয়নশিপ জয়ের জন্য নির্বাসনের দ্বারপ্রান্ত থেকে ফিরে এসেছিল। এবার অবশ্য ফাইনালে দিল্লির কাছে হেরেছে তারা। এই মরসুমের দুর্দান্ত পারফরমাররা ছিলেন তাদের অধিনায়ক মোহম্মদ কাইফ, যিনি মৌসুমের ৩য় সর্বোচ্চ রান সংগ্রাহক, মধ্যম পেসার সুদীপ ত্যাগী, মরসুমের ২য় সর্বোচ্চ উইকেট শিকারী এবং প্রবীণ কুমার যিনি রঞ্জি ট্রফি ফাইনালে ৮ উইকেট নিয়েছিলেন। বিজয় হাজারে ট্রফিতে তাদের সেরা পারফরম্যান্স ২০০৪-০৫ সালে এসেছিল যখন তারা তামিলনাড়ুর সাথে যৌথ বিজয়ী ছিল। ২০০৬ সালে তারা ধর্মশালায় শিয়ালকোট ক্রিকেট দলকে হারিয়ে নিসার ট্রফি জিতেছিল। ইরানি ট্রফিতে তাদের একমাত্র উপস্থিতি ২০০৬-০৭ মৌসুমে এসেছিল যেখানে তারা রেস্ট অফ ইন্ডিয়া দলের কাছে হেরেছিল।   রঞ্জি ট্রফিতে সেরা পারফরম্যান্স (ফাইনাল)  বছরস্থান২০০৮-০৯রানার্স আপ২০০৭-০৮রানার্স আপ২০০৫-০৬চ্যাম্পিয়ন ১৯৯৭-৯৮রানার্স আপ১৯৭৭-৭৮রানার্স আপ১৯৩৯-৪০রানার্স আপ   সেরা পারফরম্যান্স বিজয় হাজরা ট্রফি  YearPosition২০২০-২১রানার্স আপ২০০৪-০৫চ্যাম্পিয়ন   উল্লেখযোগ্য খেলোয়াড়  উত্তর প্রদেশের খেলোয়াড় যারা ভারতের হয়ে টেস্ট ক্রিকেট খেলেছেন, টেস্ট অভিষেকের বছর:  গোপাল শর্মা (১৯৮৫)  মোহাম্মদ কাইফ (২০০০)  নিখিল চোপড়া (২০০০)  রুদ্র প্রতাপ সিং (২০০৬)  পীযূষ চাওলা (২০০৬)  সুরেশ রায়না (২০১০)  প্রবীণ কুমার (২০১১)  ভুবনেশ্বর কুমার (২০১৩)  কুলদীপ যাদব (২০১৭) উত্তরপ্রদেশের খেলোয়াড় যারা ওডিআই খেলেছে কিন্তু টেস্ট ক্রিকেট নয়, ওডিআই অভিষেকের বছর সহ:  রুদ্র প্রতাপ সিং (১৯৮৬)  জ্ঞানেন্দ্র পান্ডে (১৯৯৯)  সুদীপ ত্যাগী (২০০৯) উত্তরপ্রদেশের খেলোয়াড় যারা টুয়েন্টি-২০ খেলেছে কিন্তু ভারতের হয়ে টেস্ট বা একদিনের আন্তর্জাতিক ক্রিকেট নয়, টুয়েন্টি-২০ অভিষেকের বছর সহ:  শিবম মাভি (২০২৩)  কোচিং স্টাফ    প্রধান কোচ: বিজয় দাহিয়া   সহকারী কোচ: বিক্রমজিৎ মালিক  প্রশিক্ষক: রশিদ জিরক  ফিজিও: জিশান রইস  ম্যানেজার: দীপাঙ্কর মালব্য  ভিডিও বিশ্লেষক: সুব্বারাও  ফিল্ডিং কোচ: মুশি রাজা   তথ্যসূত্র   বিষয়শ্রেণী:১৯০৩-এ ভারতে প্রতিষ্ঠিত বিষয়শ্রেণী:ভারতের প্রথম-শ্রেণীর ক্রিকেট দল
মাল্লার () ভারতের কর্ণাটক রাজ্যের উড়ুপি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মাল্লার শহরের জনসংখ্যা হল ৬০৫২ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে মাল্লার এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে।https://www.pwtorch.com/artman2/publish/PPV_Reports_5/article_31664.shtml এটি ব্যাকল্যাশ কালানুক্রমিকের অধীনে প্রচারিত দশম অনুষ্ঠান ছিল। এই অনুষ্ঠানটি ২০০৯ সালের ২৬শে এপ্রিল তারিখে মার্কিন যুক্তরাষ্ট্রের রড আইল্যান্ডের প্রভিডেন্সের ডানকিন' ডোনাটস সেন্টারে অনুষ্ঠিত হয়েছে; যা ২০০৫ সালের আর্মাগেডনের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে এজ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, দ্য লেগাসি ডাব্লিউডাব্লিউই চ্যাম্পিয়নশিপের জন্য আয়োজিত ছয় জনের ট্যাগ টিম ম্যাচে ট্রিপল এইচ, বাটিস্টা ও শেন ম্যাকম্যানকে এবং "আই কুইট" ম্যাচে জেফ হার্ডি ম্যাট হার্ডিকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ইসিডাব্লিউতে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০০৯ সালের এই অনুষ্ঠানটি ব্যাকল্যাশ কালানুক্রমিকের দশম অনুষ্ঠান ছিল, যা ২৬শে এপ্রিল তারিখে মার্কিন যুক্তরাষ্ট্রের রড আইল্যান্ডের প্রভিডেন্সের ডানকিন' ডোনাটস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৯ ব্যাকল্যাশ বিষয়শ্রেণী:এপ্রিল ২০০৯-এ মার্কিন যুক্তরাষ্ট্রে ঘটনা বিষয়শ্রেণী:২০০৯-এ রড আইল্যান্ড বিষয়শ্রেণী:রড আইল্যান্ডে ঘটনা বিষয়শ্রেণী:প্রভিডেন্সে পেশাদার কুস্তি
ফাসলে কারগাদান () ২০১২ সালের ইরানি চলচ্চিত্র। এটির পরিচালক ছিলেন বাহমান গবাদি। ইরানি বিপ্লবের সময়, রাজনৈতিক পটপরিবর্তনের ভেতর গড়ে ওঠা একটি প্রেম ও সামাজিক যন্ত্রনার কাহিনী তুলে ধরেছে এই ছবি। কুর্দ-ইরানি কবি সাদেঘ কামানগার-এর জীবন অবলম্বনে এই চলচ্চিত্রটি নির্মিত।   কাহিনী  ইরানে বিপ্লবের তিরিশ বছর পর জেলখানা থেকে মুক্তি পায় কবি সোহেল। ইসলামি প্রজাতান্ত্রিক বিপ্লবী সরকার তাকে রাজনৈতিক কবিতা লেখার জন্যে গ্রেপ্তার করেছিল। তার স্ত্রী মিনাকেও জেলে পাঠানো হয়। জেলের মধ্যে মীনাকে ধর্ষণ করে তাদের বাড়ির পুরনো ড্রাইভার আকবর। আসলে বিপ্লবের আগে শাহ'র আমলে মিনার বাবা রাজতান্ত্রিক সেনাবাহিনীর কর্নেল ছিলেন। মেয়ের গায়ে আকবর অতীতে হাত দেওয়ার চেষ্টা করলে কর্নেল আকবরকে প্রহার করেন। তারই শোধ তুলতে ক্ষমতা বদলের পর আকবর বিপ্লবী দলে যোগ যায়। কর্নেলকে হত্যা করে তার মেয়ে জামাইকে জেলে পাঠানোর ব্যবস্থা করে। জেলের মধ্যেই সোহেলের সঙ্গে দেখা করিয়ে দেওয়ার অজুহাতে আকবর মীনাকে ধর্ষণ করে। সেই ধর্ষণের ফলে দুটি যমজ বাচ্চা হয় মীনার। জেলখানায় মীনাকে জানানো হয় সোহেল মারা গেছে যদিও তার কবর দেখতে পায়না মীনা। আকবরের কৃপায় ছাড়া পায় ও দুই সন্তানকে নিয়ে আকবরের সাথে থাকতে শুরু করে। সোহেল এর অনেক পরে জেল থেকে ছাড়া পেয়ে ভবঘুরে জীবন যাপন কর‍তে থাকে। ইস্তাম্বুলে এক পতিতার সাথে সহবাস করার পর সে দেখতে পায় মেয়েটির পিঠে তারই লেখা কবিতা উল্কিতে আঁকা রয়েছে। বজ্রাহত সোহেল জানতে চায় এই কবিতা তার গায়ে কীভাবে এল। পতিতা মেয়েটি জানায় সে শুনেছে এটি তারই পিতার লেখা কবিতা যা ছোটবেলায় তার মা স্মৃতিচিহ্ন হিসেবে মেয়ের গায়ে লিখে দিয়েছিলেন। ছবির শেষ দৃশ্যে পুলিশের ক্রেন খালের ভিতর জলমগ্ন একটা গাড়ি উদ্ধার করে আনে, অনুমান করা যায় ওর ভেতরেই ছিল সোহেল আর আকবরের লাশ। পরের দৃশ্যে মীনা, তার মেয়েদেরকে নিয়ে একটা স্টিমারে ইউরোপের দিকে চলে যেতে থাকে।   অভিনয়   মোনিকা বেলুচ্চি - মীনা  বেহরুজ ভসউহি - সোহেল  ইলমাজ এরদোয়ান - আকবর   তথ্যসূত্র   বিষয়শ্রেণী:২০১২-এর চলচ্চিত্র বিষয়শ্রেণী:ইরানি চলচ্চিত্র বিষয়শ্রেণী:ফার্সি ভাষার চলচ্চিত্র বিষয়শ্রেণী:তুর্কি চলচ্চিত্র বিষয়শ্রেণী:প্রামাণ্যকল্পকাহিনী চলচ্চিত্র
ওয়েক আপ সিড হলো ২০০৯ সালে মুক্তিপ্রাপ্ত ভারতীয় হিন্দি ভাষার একটি হাস্যরস-নাট্যধর্মী চলচ্চিত্র। এটি রচনা এবং পরিচালনা করেছেন অয়ন মুখার্জি। এটি প্রযোজনা করেন হিরু ইয়াশ জোহর এবং করণ জোহর।Money, By. (9 October 2009) VFX effects worked wonders to Wake Up Sid . Entertainment.oneindia.in. Retrieved on 13 January 2017. গল্পে মুম্বাইয়ে থাকা বড়লোক ঘরের বেখেয়ালি জীবনে অভ্যস্ত সিদ্ধার্থ মেহরা কে দেখানো হয় যে একজন কলেজ শিক্ষার্থী। সে জীবনের মূল্যবোধ সম্পর্কে শিখে কোলকাতা থেকে আসা একজন নতুন লেখক আয়েশা থেকে।  রণবীর কাপুর, যে এতে নাম ভূমিকায় অভিনয় করেছেন তার অভিনয়ের জন্য অসংখ্য পুরস্কার এবং প্রশংসা অর্জন করেন। এই চলচ্চিত্রটি দর্শক এবং সমালোচকদের কাছ থেকে ইতিবাচক সাড়া পায় এবং ব্যবসায়িক সাফল্য লাভ করে।   শ্রেষ্ঠাংশে   রণবীর কাপুর - সিদ্ধার্থ মেহরা/সিড  কঙ্কনা সেন শর্মা - আইশা ব্যানার্জি  অনুপম খের - রাম মেহরা, সিডের বাবা  সুপ্রিয়া পাঠক - সারিতা মেহরা, সিডের মা  রাহুল খান্না - কবির চৌধুরী  কাশ্মীরা শাহ - সোনিয়া গিল  শিখা তালসানিয়া - লক্ষী ইন্দর আডবাণী  নমিত দাস - রিশি আতুল রাহেজা  ক্রুতিকা বলাকি - নেহা  রাহুল পেল্ডানকার - সঞ্জয় বাপাত/সঞ্জু  শ্রুতি বাপনা- ডেবি  কাইনাজ মোতিবালা - তানিয়া লাথিয়া  মুকেশ রাওয়াল - মি. রাঠিয়া  আতিশা নাইক - সঞ্জুর মা  আসিফ আলী বেগ - রাজ  মুনীর কাবানি - অমিত, মুম্বাই বিট এর প্রধান ফটোগ্রাফার  মহসিন আলী খান - ছোটু  হুজেফা গাড়িওয়ালা   মুক্তি   বক্স অফিস  ওয়েক আপ সিড দেশে এবং বিশ্বব্যাপী ভালো ব্যবসা করে। প্রথম সপ্তাহান্তে এটি বিশ্বব্যাপী  আয় করে আর দেশের ভিতরে এর আয় ছিল । এটির প্রথম এবং দ্বিতীয় সপ্তাহে বক্স অফিসে এক নাম্বারে ছিল।  সঙ্গীত    তথ্যসূত্র    বহিঃসংযোগ   আনুষ্ঠানিক ট্রেইলার – ধার্মা প্রোডাকশন        বিষয়শ্রেণী:২০০৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ইউটিভি মোশন পিকচার্সের চলচ্চিত্র বিষয়শ্রেণী:২০০৯-এর হাস্যরসাত্মক চলচ্চিত্র বিষয়শ্রেণী:২০০৯-এর নাট্য চলচ্চিত্র
শামীম হায়দার পাটোয়ারী (জন্ম : ২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সাবেক সংসদ সদস্য। তিনি ২০১৮ সালে শূন্য আসনে উপনির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন। দলটির চেয়ারম্যান জি এম কাদের ২০২৫ সালের ৭ জুলাই তাঁকে জাতীয় পার্টির (জাপা) মহাসচিব পদে নিয়োগ দেন।    প্রাথমিক জীবন  শামীম হায়দার পাটোয়ারী ২৫ সেপ্টেম্বর ১৯৮১ সালে গাইবান্ধার সুন্দরগঞ্জের বামনডাঙ্গা ইউনিয়নের মনিরাম গ্রামে জন্মগ্রহণ করেন। তার পিতা এ বি এম মফিজুল ইসলাম পাটোয়ারী ঢাকা বিশ্ববিদ্যালয়ের আইন বিভাগের অধ্যাপক ও চেয়ারম্যান ছিলেন। তার মা রোকেয়া ইসলাম, আইনজীবী ছিলেন। ৩ ভাই ও ১ বোনের মধ্যে তিনি কনিষ্ঠ।  তিনি উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাস করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর লন্ডন বিশ্ববিদ্যালয় থেকেও এলএলবি করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন। এছাড়াও ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন।  কর্মজীবন শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত।   রাজনৈতিক জীবন  শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। এই আসনটি আর জামায়াতে ইসলামীর ঘাঁটি হিসেবে পরিচিত থাকলেও বাংলাদেশ জামায়াতে ইসলামী বাংলাদেশ সুপ্রিম কোর্ট কর্তৃক নিবন্ধন অবৈধ এবং সংগঠনটিকে নির্বাচনে অংশগ্রহণের অযোগ্য ঘোষণা করার ফলে জামায়াত থেকে কেউ নির্বাচনে আসতে পারেনি। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি জাতীয় পার্টির লাঙ্গল প্রতীক নিয়ে নির্বাচন করেন। তখন তার প্রতিদ্বন্দ্বী হিসেবে জামায়াতের প্রার্থী অধ্যাপক মাজেদুর রহমান ছিলেন। ব্যারিস্টার শামীম হায়দার পাটোয়ারী ২০১৮ সালে পুনরায় এমপি হিসেবে নির্বাচিত হন।  ২০২৫ সালের ৭ জুলাই তাঁকে জাতীয় পার্টির (জাপা) মহাসচিব পদে নিয়োগ দেন দলটির চেয়ারম্যান জি এম কাদের।  তথ্যসূত্র   বিষয়শ্রেণী:জাতীয় পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৮১-এ জন্ম বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা ইন্টারন্যাশনাল ইউনিভার্সিটির প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
শ্রীরামপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।   আয়তন  শ্রীরামপুর ইউনিয়নের আয়তন ৩,৬৫৪ একর (১৪.৭৯ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ১৯,১৬৯ জন। এর মধ্যে পুরুষ ৮,৭৯৮ জন এবং মহিলা ১০,৩৭১ জন। মোট পরিবার ৩,৮৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,২৯৬ জন।   ইতিহাস    অবস্থান ও সীমানা  নবীনগর উপজেলার মধ্যাংশে শ্রীরামপুর ইউনিয়নের অবস্থান। এ ইউনিয়নের উত্তরে নবীনগর পশ্চিম ইউনিয়ন ও নবীনগর পৌরসভা, পূর্বে নবীনগর পৌরসভা, দক্ষিণ-পূর্বে ইব্রাহিমপুর ইউনিয়ন, দক্ষিণ-পশ্চিমে রসুল্লাবাদ ইউনিয়ন এবং পশ্চিমে শ্যামগ্রাম ইউনিয়ন অবস্থিত।   প্রশাসনিক কাঠামো  শ্রীরামপুর ইউনিয়ন নবীনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী শ্রীরামপুর ইউনিয়নের সাক্ষরতার হার ৪৫.৪%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    উল্লেখযোগ্য ব্যক্তি   কাজী আকবর উদ্দিন সিদ্দিক –– মুক্তিযুদ্ধের সংগঠক এবং গণপরিষদ সদস্য।  রহমত আলী সরদার, পিতা- সুন্দর আলী সরদার- গ্রাম্য শালিশ পরিচালনায় দক্ষ ছিলেন।    জনপ্রতিনিধি    আরও দেখুন   নবীনগর উপজেলা  নবীনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নবীনগর উপজেলার ইউনিয়ন
This template tag will categorise tagged articles into :Category:Articles that may contain original research but not this template itself. This template is a self-reference and so is part of the Wikipedia project rather than the encyclopedic content.  The intention of this tag is to nudge fellow editors who may inadvertently (or otherwise) introduce text that appears based upon original research, into supporting such text through demonstrating its previously researched origins. This tag provides a good faith means for editors to allow given text of fellow editors to remain temporarily in a given article until such time as the text's previously researched origins are supported. In the event that researched origins for the text are not produced after a relatively small passage of time (i.e., no more than a few days), the tagging editor would generally be right in assuming that it could be edited or otherwise removed from the article to comply with Wikipedia:No original research. When a given editor adds this template he or she must concurrently add corresponding text to the tagged article's talk page to explain their concerns relative to original research for the given tagged text unless talk already exists relative to such concerns. If a given article has been tagged and the tagging editor doesn't ensure that corresponding article talk relative to the tag isn't either already available or added within a short amount of time (i.e., no more than 24 hours) then fellow editors are within their rights to remove the tag or alternatively, add talk in support of its use.   Usage   {{OR|date= }} This template's usage is simple, after a passage of text in a given article that appears to be original research one simply tacks on {{OR}} to specify that particular passage as likely being of questionable origin. Do not forget to ensure that there is corresponding article talk to explain one's usage of this tag. For example in the original article the following text may appear: Based upon the theories of some ancient religious scholars the world is indeed flat. To mark this particular passage merely edit in {{OR}} at the end of "flat." so that it will appear in this way: Based upon the theories of some ancient religious scholars the world is indeed flat.[original research?]  Do not use this tag to label text which appears false or doubtful, especially in the case of biographies of living people (see this section of WP:3RR as well). In the case of text that appears false or doubtful and is not part of a biography of a living person then move such text to the discussion page and ask for citations of previous research there, otherwise remove it.   Redirects    See also   — Original Research box tag  — Section may contain original research  — Article is an unpublished synthesis  — Inline Synthesis tag  — No citations  বিষয়শ্রেণী:ইনলাইন উদ্ধৃতি এবং যাচাইযোগ্যতা বিতর্ক টেমপ্লেট
দিন দিন আভিভ (, জন্ম: ৯ অক্টোবর ১৯৭৪) হচ্ছেন ইসরায়েল এর একজন পপ এবং লোক গায়িকা। গায়া এবং ইদান রিকেল প্রোজেক্ট এর সাথে কাজ করার পর, তিনি ২০০৬ সালে তার প্রথম অ্যালবাম, "সোদোটাই" (আমার অন্ধিসন্ধি) প্রকাশ করেন।  জীবনী দিনা (দিন দিন) আভিভ তেল আভিভ, ইসরায়েল এ জন্মগ্রহণ করেন। তার বাবা-মা উভয় শিল্পী; তার মা, আলিজা আভিভ, শৈলী বিস্তৃত একটি সম্পাদক গায়িকা, তার পিতা একজন জ্যাজ সঙ্গীতশিল্পী ছিলেন, এবং একটি শিশু হিসাবে তিনি তার মায়ের সাথে একটি অ্যালবাম, "আলিদিন"Alidin , by Aviv Aliza and Dindin Aviv. Retrieved 17 June 2007 রেকর্ড করেন এবং যখন তার মা তার পিতা তার সাথে কাজ করেন।  দিন দিন আভিভ অ্যালায়েন্স হাই স্কুল এর একজন স্নাতক এবং এয়ার ফোর্স এন্টারটেনমেন্ট গ্রুপের জন্য একক গায়িকা হিসাবে ইসরায়েলি সেনাবাহিনীতে সেবা প্রদান করেন।Din Din Aviv , Myspace Music. Retrieved 17 June 2007. তিনি ইসরায়েল স্কুল অফ ব্যালে এ নাটক ও ব্যালে নৃত্য ডরিট গ্যাসনার এবং মাস্টার আয়েশা ডায়লোর সাথে থেকে নৃত্য শিক্ষা লাভ করেন। ভারতীয় গান এবং তবলা ড্রাম ভারতে বাজান, উরি নাভ এর সাথে আফ্রিকান ড্রামিং, মাস্টার আভি জারফাতি এবং পিয়ানো এবং দুই বছরের মধ্যে ড্রাম শেখেন। রিমুন স্কুল অব জ্যাজ এন্ড কনসারমারি মিউজিক এ ড্রাম এবং ভয়েস শিক্ষা লাভ করেন।  তিনি সেমিনার হাকিবুত্জিম এবং তার উলার শিশুদের ভিডিওতে "রিথম ইন ডান্স" ওয়ার্কশপ দিয়েছেন এবং "টফ হ্যালোভ শেল দিন দিন" (হিব্রু: , "দিন দিন'স হার্ট ড্রাম"), অনেক ইসরায়েলি পরিবারকে তালের জগতে প্রবর্তন করেন। তিনি তার মা, আলিজা আভিভ এর সাথে একটি বিশ্ব সঙ্গীত প্রোগ্রাম উপস্থাপন করেন, যেখানে তারা উভয়ে তুর্কি, কুর্দি, গ্রীক, বুলগেরিয়ান, জর্জিয়ার, ফার্সি এবং হিব্রু ভাষায় গান করেন। তিনি ইসরায়েল কালচারাল এক্সিলেন্স ফাউন্ডেশন (আইসিএক্সসেলেন্স) এর একজন নির্বাচিত শিল্পী ছিলেন, যা ইসরায়েল এর শিল্পসম্মত প্রতিভা সমর্থন করেন।  সঙ্গীত ক্যারিয়ার একজন প্রাপ্তবয়স্ক হিসেবে, দিন দিন আভিভ গায়াতে যোগদান করেন, একটি নেতৃস্থানীয় ইসরায়েলী ব্যান্ড, যার একটি জনপ্রিয় গান, "শের লা'আহাভা (ইয়াচাড)" এর উপস্থিত ছিলেন, যা বছরের সেরা আবিষ্কারের প্রাপ্তি পেয়েছিল এবং সেটি অনেক ইসরায়েলি এর জন্য একটি বেসরকারী দ্বিতীয় জাতীয় সংগীত হয়ে উঠেছে। তারপর তিনি ইডেন রাইচেল প্রোজেক্টে যোগদান করেন এবং হিট গান "আই'ম টেলেক" (যদি আপনি চলে যান) এ প্রধান গায়ক ছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:২১শ শতাব্দীর ইসরায়েলি গায়িকা বিষয়শ্রেণী:ইসরায়েলি পপ সঙ্গীতশিল্পী বিষয়শ্রেণী:তেল আবিবের ব্যক্তি বিষয়শ্রেণী:ইহুদি লোক সঙ্গীতশিল্পী
পাহাড়ি নীলকান্ত (দ্বিপদ নাম:Eurystomus orientalis) ( পাহাড়ি নীলকণ্ঠ নামেও পরিচিত)দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন,  ৯ এপ্রিল ২০২২ কোরাসিডি পরিবারের অন্তর্গত ইউরিস্টোমাস গণের এক প্রজাতির বিরল পাখি। পাহাড়ি নীলকান্তের  বৈজ্ঞানিক নামের অর্থ চওড়ামুখ যা ল্যাটিন Eury=চওড়া এবং গ্রীক stomus=মুখ থেকে এসেছে । এরা বাংলাদেশের পরিযায়ী পাখি। গ্রীষ্মে প্রজননের উদ্দেশ্যে বাংলাদেশে আসে । এদেরকে দেশের সিলেট ও চট্টগ্রাম অঞ্চলে দেখতে পাওয়া যায় ।আই. ইউ. সি. এন. এই প্রজাতিটিকে Least Concern বা আশংকাহীন বলে ঘোষণা করেছে। বাংলাদেশে এরা Critically endangered বা মহাবিপন্ন  বলে বিবেচিত। এই পাখিকে অস্ট্রেলিয়া থেকে জাপান পর্যন্ত দেখতে পাওয়া যায়।  বর্ণনা পাহাড়ি নীলকান্ত লম্বায় ২৮ থেকে ৩০ সে মি হয়ে থাকে । পাখার দৈর্ঘ্য ১৭৮ থেকে ১৯৮ মি মি, ঠোঁট ২৭ থেকে ৩৫ মি মি, লেজ ৯০ থেকে ১০২ মি মি হয়ে থাকে । পুরুষ পাখিটির ওজন ১২০ গ্রাম এবং স্ত্রী পাখিটির ওজন ১৭২ গ্রাম হয়ে থাকে । এই প্রজাতির পাখিরা দেখতে গাঢ় বাদামী বর্ণের হয় । দেহের পিছনের অংশ এবং লেজ নীল সবুজ রঙের । এদের পেট এবং লেজের নিচের অংশ হালকা বর্ণের । গলা চকচকে উজ্জ্বল নীল । পাখা গাঢ় নীল রঙের । এদের ঠোঁট ছোট এবং চওড়াকৃতির হয় । ঠোঁট কমলা লাল রঙের সাথে কালো দাগ দেখতে পাওয়া যায় । পা লাল রঙের । স্ত্রী পাখি পুরুষ পাখির তুলনায় কিছুটা অনুজ্জ্বল । এছাড়া এদের মধ্যে আর কোন পার্থক্য নেই । অপ্রাপ্তবয়স্ক পাখি দেখতে খুবই অনুজ্জ্বল । এদের গলায় নীল রঙ দেখতে পাওয়া যায় না । এদের ঠোঁট ও পা লাল বর্ণের হয় । বাসস্থান ও স্বভাব পাহাড়ি নীলকান্ত দিবাচর প্রাণী । এরা দিনের বেলা শিকার করে এবং রাতে বিশ্রাম নেয় । এদেরকে দিনের বেলায় বনে বাদাড়ে ঘুরতে দেখা যায় । গ্রামীণ অঞ্চলে এদের বেশি দেখা গেলেও শহর অঞ্চলে এদের তেমন একটা দেখা যায় না । সাধারনত এরা গাছের মগডালে বসে শিকারের জন্য অপেক্ষা করে । তারপর সুযোগমতো মাটিতে নেমে এসে পতঙ্গ শিকার করে আবার আকাশে ফিরে যায় । এরা এদের বেশির ভাগ সময়ই উড়তে ব্যয় করে ।  এরা পুরোপুরি পতঙ্গভূক প্রাণী । এরা এদের ধারালো নখ দিয়ে পোকামাকড় শিকার করে । এরা সাধারনত বড় বড় পোকা শিকার করে । এদের খাদ্য তালিকায় আছে পঙ্গপাল, ঘাস ফড়িং, মথ, ছোট টিকটিকি, উইপোকা, ঘুর্ঘুরে পোকা এবং বিভিন্ন প্রজাতির গুবরে পোকা । দেখতে সুদর্শন হলেও এর কণ্ঠস্বর সুমধুর নয়, কর্কশ। ডাকে ‘ক্যাক ক্যাক’ সুরে।ওড়ার সময় ডাকে ‘ক-চক-চক-চক’ সুরে।দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন,  ৯ এপ্রিল ২০২২  প্রজনন এই প্রজাতির প্রজনন মৌসুম এপ্রিল থেকে মে মাসের প্রথম সপ্তাহ এবং সেপ্টেম্বর মাস । এদের বাসা সাধারনত মাটি থেকে ১০-১৫ মি উঁচুতে হয়ে থাকে । এদেরকে কাঠঠোকরার পরিত্যক্ত বাসায় দেখতে পাওয়া যায় । এরা মৃত তাল গাছের চুড়ায় ও বাসা বানায়। প্রজনন মৌসুমে এই জোড়া পাখি আক্রমণাত্মক হয়ে থাকে। স্ত্রী পাখি ২ থেকে ৩টি ডিম পাড়ে। ডিমগুলো দেখতে চকচকে সাদা এবং গোলাকার । বাবা ও মা পাখি উভয়ে ডিমে তা দেয় । ডিম ফুটে বাচ্চা বের হতে ১৮ থেকে ২৩ দিন সময় লাগে । ছানা স্বাবলম্বী হতে সময় লাগে ৩০-৩৫ দিন।দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন,  ৯ এপ্রিল ২০২২ আরও দেখুন  নীলকণ্ঠ পাখি  তথ্যসূত্র   বিষয়শ্রেণী:পূর্ব এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৭৬৬-এ বর্ণিত পাখি বিষয়শ্রেণী:সলোমন দ্বীপপুঞ্জের পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
হায়দর গাজী () ছিলেন সোনারগাঁও ও লখনৌতির সুলতানিয়ার অধীনে শ্রীহট্টের দ্বিতীয় উজির। এর আগে তিনি শাহ জালাল এর সাথে ১৩০৩ সালে শ্রীহট্ট বিজয়তে অংশ নিয়েছিলেন।   পটভূমি  ইয়েমেনের হজরমউত দিকে শাহ জালালের অভিযানের সময় শাহ জালালের সাথে হায়দররের দেখা হয় এবং হায়দর তার যাত্রায় তার সাথে যোগ দিয়েছিলেন। তবে মধ্যপ্রাচ্যে হায়দার ঠিক কোথায় ছিলেন তা জানা যায়নি। তার আসল নাম নিয়ে কিছুটা বিতর্ক রয়েছে। সৈয়দ মুর্তাজা আলী বলেন যে তাঁর নাম ছিল সাঈদী আল-হোসেনী, অন্যান্য সূত্রগুলিতে সাঈদ আল-হোসেনী এবং সাঈদ আল-হাসানী কথা উল্লেখ করা হয়েছে।   পেশা  শাহ জালালকে সুলতান শামসুদ্দিন ফিরোজ শাহ কর্তৃক রাজা গৌড় গোবিন্দের বিরুদ্ধে শ্রীহট্ট বিজয় লাভের জন্য ডেকে আনা হওয়ার পরে হায়দর ও অন্যান্য সঙ্গীরা তাঁর সাথে যোগ দিয়েছিলেন।  শ্রীহট্টের উজির সিকান্দর খান গাজীর ওফাতের বাদে শ্রীহট্ট সরদারীহীন হয়ে পড়ে। শাহ জালাল তখন হায়দর গাজীকে শ্রীহট্টের উপরে কাজ করার জন্য দ্বিতীয় উজির নিযুক্ত করেছিলেন। হায়দরের শাসনকাজ কতকাল ছিল তা অজানা তবে ইতিহাসবিদরা অনুমান করেন যে শাহ জালালের ওফাতের কিছু বাদে ১৩৪৬ সালে পর্যন্ত তিনি উজীরী করেছেন। শ্রীহট্টের পরবর্তী পরিচিত উজির ছিলেন ১৪৪০ সালে মুকাবিল খান।  শ্রীহট্টে তাঁর উজীরীর বাদে, হায়দর সোনারগাঁও চলে আসেন যেখানে তিনি তাঁর সারা জীবন কাটিয়েছিলেন। তাঁর মাজারটি সোনারগাঁয়ে (ঢাকা বিভাগে) রয়ে গেছে।   আওলাদ  হায়দর গাজীর বংশধর শেখ আলী শের বাঙ্গালী একটি বই লিখেছিলেন () যার মাঝে শ্রীহট্ট বিজয়ের প্রথম লিখিত ইতিহাস পাওয়া যায়।    উজির   তথ্যসূত্র   বিষয়শ্রেণী:বাংলাদেশী সুফি সাধক বিষয়শ্রেণী:বাংলাদেশে ইসলামের ইতিহাস বিষয়শ্রেণী:সিলেটের শাসক বিষয়শ্রেণী:এশীয় বংশোদ্ভূত ভারতীয় ব্যক্তি বিষয়শ্রেণী:১৩শ শতাব্দীর ইসলামের মুসলিম পণ্ডিত বিষয়শ্রেণী:১৪শ শতাব্দীর ইসলামের মুসলিম পণ্ডিত